SET สัปดาห์หน้า Sideway Up พร้อมจับตา 3 ปัจจัยเด่น!
แนวโน้มการลงทุนสัปดาห์หน้า (23 - 27 เม.ย.) คาดตลาด Sideway - Sideway Up การประชุม ECB 26 เม.ย.นี้ Nomura คาดคงอัตราดอกเบี้ยที่ระดับเดิม แต่มีการปรับเปลี่ยนมุมมองต่อมาตรการทางการเงินในช่วงถัดไปเล็กน้อย
22 เม.ย. 2561

Weekly outlook : Sideway-Sideway Up ต้าน 1,810/1,820 จุด รับ 1,790/1,787 จุด
บล.โนมูระ พัฒนสิน ระบุในบทวิเคราะห์ว่า แนวโน้มการลงทุนสัปดาห์หน้า (23 – 27 เม.ย.) คาดตลาด Sideway – Sideway Up การประชุม ECB 26 เม.ย.นี้ Nomura คาดคงอัตราดอกเบี้ยที่ระดับเดิม แต่มีการปรับเปลี่ยนมุมมองต่อมาตรการทางการเงินในช่วงถัดไปเล็กน้อย ประเมิน ECB จะปรับลด QE ลงจากเดือนละ EUR30bn ในเดือนก.ย. เหลือ EUR15bnในเดือน ต.ค. และสิ้นสุดในเดือนพ.ย. (เทียบกับก่อนหน้านี้ที่ี Nomura คาดว่าจะสิ้นสุดเดือนต.ค) และคาดว่าจะมีการปรับเพิ่ม deposit facility rate จำนวน 15 bp ในเดือน มี.ค.2019 (เดิมคาดขึ้น 10 bpในเดือน ธ.ค.18) บ่งชี้ว่า ECB จะขยายเวลาที่จะใช้มาตรการผ่อนคลายต่อไปให้นานขึ้นเป็นปัจจัยหนุนตลาดสินทรัพย์เสี่ยง
ส่วนแนวโน้มในประเทศการรายงานผลประกอบการไตรมาส1/61ของธนาคารทั้งหมด 11 แห่ง มีกำไรสุทธิรวมที่ 5.25หมื่นล้านบาท ดีกว่าคาดที่ 5.4% ถือเป็น Sentiment บวกต่อตลาดหุ้นไทยแต่อย่างไรก็ดี ทิศทางของผลประกอบการไตรมาส1/61 ของ กลุ่ม Real Sector อาจจะไม่ค่อยหวือหวามากนัก โดย 111 บริษัทที่มีคาดการณ์จาก Consensus คาดจะรายงานกำไรสุทธิที่ 1.67 แสนล้านบาท -4.8%เทียบช่วง +0.5%เทียบช่วงเดียวกันของปีก่อน ส่งผลให้เรามองตลาดสัปดาห์นี้เป็นภาพของการแกว่งตัวในกรอบได้
ส่วนประเด็นอื่นๆที่น่าจับตา ได้แก่ 1) คาดออก TOR ประมูลแหล่งปิโตรเลียมบงกช-เอราวัณ 23 เม.ย.นี้ หนุน PTTEP เด่น 2) PTT แตกพาร์ มีผล 24 เม.ย. ซึ่งตลาดได้ตอบรับเชิงบวกกับประเด็นดังกล่าว สะท้อนจากราคาหุ้นปรับตัวขึ้นเด่นในช่วงที่ผ่านมาทั้งนี้แนะระมัดระมังหลังแตกพาร์ มีโอกาสที่ราคาหุ้นจะพักตัวได้3) การประชุม BOJ 27 เม.ย.Nomura คาดไม่มีการออกมาตรการเพิ่มเติม
&lt;&lt;&lt;คลิกเพื่อดูรายละเอียด&gt;&gt;&gt;